recursal/SuperWikiNEXT-32B huggingface dataset:
|  |  |
| --- | --- |
|  | **בעיות פתוחות במתמטיקה**:*האם יש אינסוף מספרים ראשוניים מאוזנים?*(בעיות פתוחות נוספות במתמטיקה) |

בתורת המספרים, **מספר** **ראשוני מאוזן** הוא מספר ראשוני עם רווחים שווים בגודלם מעליו ומתחתיו, כך שהוא שווה למעשה לממוצע החשבוני של שני המספרים הראשוניים הקרובים אליו (הקרוב מתחתיו והקרוב מעליו). בכתיב אלגברי, בהינתן מספר ראשוני {\displaystyle p\_{n}}, כאשר n הוא האינדקס שלו בקבוצת המספרים הראשוניים המסודרים,

{\displaystyle p\_{n}={{p\_{n-1}+p\_{n+1}} \over 2}.}
לדוגמה, 53 הוא המספר הראשוני השישה-עשר; כאשר הראשוניים החמש עשרה והשבע עשרה, 47 ו -59 בהתאמה, מסתכמים ב-106 ומחציתם 53; לפיכך 53 הוא מספר ראשוני מאוזן.

דוגמאות
-------

הראשוניים המאוזנים הראשונים הם

5, 53, 157, 173, 211, 257, 263, 373, 563, 593, 607, 653, 733, 947, 977, 1103 (סדרה A006562 באתר OEIS – האנציקלופדיה המקוונת לסדרות של מספרים שלמים).

אינסופיות של ראשוניים מאוזנים
-----------------------------

ישנה השערה תאורטית כי יש אינסוף מספרים ראשוניים מאוזנים.

שלושה ראשוניים רצופים המהווים סדרה חשבונית, נקראים לפעמים CPAP-3. ראשוני מאוזן הוא בהגדרה האמצעי בכל קבוצת CPAP-3. נכון ל-2014, בקבוצת CPAP-3 הגדולה ביותר הידוע יש ראשוניים בעלי 10546 ספרות והיא נמצאה על ידי דייוויד ברודהרסט. ערכי הקבוצה הם:

{\displaystyle p\_{n}=1213266377\times 2^{35000}+2429,\quad p\_{n-1}=p\_{n}-2430,\quad p\_{n+1}=p\_{n}+2430.}
הערך של *n* (דרגתו ברצף כל הראשוניים) אינו ידוע.

הכללה
-----

ניתן להכליל את הגדרת הראשוניים המאוזנים ל"**ראשוניים המאוזנים מסדר *n***". ראשוני מאוזן מסדר *n* הוא מספר ראשוני השווה לממוצע האריתמטי של *n* הראשוניים הקרובים ביותר מעל ומתחת (וההגדרה של ראשוני מאוזן לעיל היא מקרה פרטי בו {\displaystyle n=1}). אלגברית, בהינתן ראשוני {\displaystyle p\_{k}}, כאשר *k* הוא המיקום שלו בקבוצת המספרים הראשוניים המסודרים,

{\displaystyle p\_{k}={\sum \_{i=1}^{n}({p\_{k-i}+p\_{k+i})} \over 2n}.}
לפיכך, כאמור ראשוני מאוזן "רגיל" הוא ראשוני מאוזן מסדר 1. רצפי הפריימים המאוזנים של צו 2, 3 ו-4 ניתנים כרצף A082077 ב-OEIS, רצף A082078 ב-OEIS ורצף A082079 ב-OEIS בהתאמה.

*

הערות שוליים
------------

1. ↑  The Largest Known CPAP's. Retrieved on 2014-06-13.
**גרייבו** (בפולנית: **Grajewo**; ביידיש: **גראיעווע**) היא עיר קטנה בפרובינציית פודלסיה בפולין, בירת מחוז גרייבו. בה התקיימה עד השואה קהילה יהודית גדולה.

תולדות היישוב
-------------

האזכור הראשון לגרייבו הוא משנת 1426, ובשנת 1540 קיבל היישוב זכויות עיר. בשנת 1815 נכללה העיר בתחום פולין הקונגרסאית, ובמהלך המאה ה-19 הואצה התפתחותה.

העיירה מהווה מרכז של מועצה מקומית שכוללת כמה עשרות כפרים לרבות ליפניק.

יהודי גרייבו
------------

במהלך המאה ה-19 גדלה האוכלוסייה היהודית בגרייבו, והגיעה בשנת 1857 לכדי כ-76% מכלל האוכלוסייה בעיר. בשנת 1897 חיו בעיר למעלה מ-4,000 יהודים. בעקבות מלחמת העולם הראשונה, פחת מספר יהודי העיר לכדי 2,834, כמחצית מתושביה.

בין מלחמות העולם פעלו בעיר חוגים ציוניים, לצד אגודת ישראל והבונד, וכן תנועות נוער וארגוני תרבות יהודיים. במהלך שנות השלושים סבלו יהודי העיר מחרם כלכלי פולני, וממספר מקרים של התנכלויות אנטישמיות אלימות.

### בשואה

בתחילת ספטמבר 1939 נכבשה העיר בידי הגרמנים, ובשלושת השבועות בהם שהו בה עד שהועברה לידי הסובייטים במסגרת הסכם ריבנטרופ–מולוטוב, נרצחו בה יהודים, ובית הכנסת ומספר בתי יהודים בה הועלו באש. בתקופה הסובייטית הולאמו עסקי יהודים בעיר, וכמה משפחות יהודיות עשירות בה גורשו לסיביר.

ב-22 ביוני 1941 כבשו הגרמנים את העיר בשנית, והטילו מיד גזירות על יהודיה, ובהן חובת ענידת טלאי צהוב. ב-29 ביוני ערכו פולנים מקומיים פוגרום ביהודי העיר, בו רצחו עשרה יהודים, ופצעו כ-30. בימים הבאים ריכזו הגרמנים מדי כמה ימים מאות יהודים בכיכר העיר, ושם התעללו בהם תושבים פולנים. במקרה אחד כ-300 יהודים נלקחו לבניין התיאטרון בעיר, ובו הוחזקו תחת עינויים משך ארבעה שבועות, כאשר עשרות מהם נרצחו. במקרה אחר הוצאו להורג 50 יהודים לאחר עינויים קשים, באשמת קומוניזם. ב-7 באוגוסט 1941 נרצחו כ-120 יהודים, ובהם ילדים, בבית העלמין היהודי בעיר.

בהמשך הוקם בעיר גטו סגור, אליו הוכנסו קרוב ל-2,000 יהודים. בגטו פעל יודנרט, בראשות זלמן סוטקר, אשר נצטווה לספק לגרמנים כוח אדם לעבודות כפייה, בין היתר במחנות עבודה באזור ביאליסטוק. באוקטובר 1942 הועברו לגטו כ-600 יהודים מראיגרוד.

ב-2 בנובמבר 1942 נלקחו כ-2,500 יהודי הגטו למחנה בוגושה, וממנו שולחו כעבור כחודש וחצי למחנה ההשמדה טרבלינקה. אחרוני היהודים שנותרו במחנה שולחו בתחילת ינואר 1943 לאושוויץ.

ערים תאומות
-----------

* רוסיהרוסיה גוסב, מחוז קלינינגרד, רוסיה
* ליטאליטא וריאנה, ליטא

קישורים חיצוניים
----------------

ויקישיתוף מדיה וקבצים בנושא **גרייבו** בוויקישיתוף
* 

* אתר האינטרנט הרשמי של גרייבו (בפולנית)
* ספר יזכור לקהילת גרייבו, בספריית העיר ניו יורק
* גרייבו (Grajewo), באנציקלופדיה של הגטאות, באתר יד ושם
* לאורה קרגו ומוניקה טומקייביץ', גרייבו, **אנציקלופדיה של המחנות והגטאות** (כרך II, חלק A, עמ' 887–889), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
* גרייבו  באתר השטעטל הווירטואלי (באנגלית)
* גראייבו (פולין), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007540321905171
* GND: 4597801-3
* LCCN: nr94025593
* MusicBrainz: 17760ca8-5c09-401a-a445-dd972c943e39
* VIAF: 144690707
* WorldCat (עם VIAF): 144690707

 |
**דידמאיה** (ביוונית: **Δηϊδάμεια**), הנזכרת לעיתים גם בשם **לאודמיה** (**Λαοδάμεια**‏; המאה ה-3 לפנה"ס), הייתה המלכה האחרונה של אפירוס, בתו של פירוס השני. לאחר רציחתה הפכה אפירוס לרפובליקה.

ביוגרפיה
--------

במקורות מכונה דידמאיה "בת פירוס" ולא ברור באיזה פירוס מדובר. ההערכה הרווחת היא שמדובר בפירוס השני. ייתכן שהייתה לה אחות בשם נראיס, שנישאה לבנו של היירון השני טיראן סירקוסאי (מקובל להאמין שנראיס הייתה למעשה בתו של פירוס הראשון). דידמאיה נולדה בתקופה קשה עבור ממלכת אפירוס. מסעות המלחמה של אבותיה פירוס הראשון ואלכסנדר השני, רוששו את האוצר והקימו לאפירוס אויבים רבים. אביה שלט למשך תקופה קצרה, עד שמת בנסיבות לא וודאיות, ולאחר מכן עלה לשלטון דודה תלמי, שגם הוא לא שלט לאורך זמן (מת ממחלה או נרצח). סבתה אולימפיאס מתה מרוב צער, לפיכך הייתה דידמאיה הנציגה האחרונה של בית המלוכה האייאקדי.

מיד עם עלותה לשלטון בממלכה המפוררת, היא הצליחה להשתלט שוב על עיר הבירה אמבראקיה, שהייתה נתונה בידי המורדים הרפובליקניים, והסכימה לחוס על חיי המורדים בתנאי שהם "יכירו בזכויות התורשתיות שלה". על פי פוליאינוס, מנהיגי המורדים הסכימו "בלי להתבונן כלל בהסכמתם". דידמאיה שלטה למעשה באמבראקיה בלבד, בעוד הרפובליקנים מנהלים את שאר הארץ. היא קיוותה לסיוע מצד מלך מוקדון, שהיה נשוי לדודתה, אך עם זאת הסיוע שקיבלה היה מועט.

היא לא הייתה פופולרית בעיני ההמונים, ומתנגדיה מיד החלו לתכנן תוכניות כדי לרוצחה. הם שיחדו את אחד משומרי ראשה כדי שירצח אותה. עם זאת, ברגע האחרון הוא נרתע מפניה ונסוג בלי להשיג את מטרתו. דידמאיה הבינה שכלתה אליה הרעה, ונמלטה אל מקדש ארטמיס. אולם אדם בשם מילון, שהואשם ברצח אמו שלו, התנפל עליה שם והרג אותה. ההמונים חגגו את הרצח בהוצאת גופתו של סבה פירוס אל מחוץ לקברו, ופיזור עצמותיו ברחבי העיר. על פי יוסטינוס, מילון איבד את שפיות דעתו וקרע את בשרו לגזרים 12 יום לאחר הרצח.

תאריך הרצח אינו ידוע, אולם הוא התרחש בתקופת שלטונו של דמטריוס השני איטוליקוס, מלך מוקדון בין השנים 239-229 לפנה"ס. מנגד, פאוסניאס מספר שדידמאיה מתה ללא ילדים, "ומסרה את השלטון לעם כשהייתה על סף המוות". הן הוא והן יוסטינוס, מציינים שלאחר מותה הפכה אפירוס לרפובליקה, אולם הידרדרה לאנרכיה ומהומות.

לקריאה נוספת
------------

* דוד גולן, **תולדות העולם ההלניסטי**, ירושלים: הוצאת הספרים ע"ש י"ל מאגנס, מהדורה ראשונה תשמ"ג, מהדורה שנייה תשמ"ז.

הערות שוליים
------------

1. 1 2  Smith, **Dictionary of Greek and Roman Biography and Mythology**, "Deidameia", 1873
2. 1 2 3  פוליאינוס, "**סטראטגמטה**", ספר שמיני, 52.
3. ↑  גולן, עמ' 160.
4. ↑  גולן, עמ' 353.
5. ↑  יוסטינוס, ספר עשרים ושמונה, 3.
6. ↑  פאוסניאס, "**תיאורה של יוון**", 4.35.3.
זחל זנב סנונית על צמח פיגם מצוי
**פֵּיגָם מָצוּי** (שם מדעי: *Ruta chalepensis*) הוא בן-שיח ממשפחת הפיגמיים. צבעו ירוק כהה בעל גוון כחלחל. הצמח נושא ענפים רכים, ועלים קטנים לרוב. גדל בחלק ממדינות הים התיכון.

תיאור
-----

הצמח מפריש חומרים קוטלי חרקים מבלוטות שמן אתרי. ריחם החריף מרחיק מהצמח גם חתולי בית. יוצא מן הכלל הוא פרפר זנב הסנונית, המטיל את ביציו על הצמח, כמו גם על ההדרים בני משפחה זו. לפריחת הפיגם צבע צהוב, והיא מתאפיינת בשפע פרחים קטנים, שצורתם מסמר או ציפורן. הצמח מתרבה בטבע ברבייה מינית, אך ניתן להרבותו גם באמצעות ייחורים.

בתרבות
------

לפיגם מיוחסות אמונות הקשורות לשדים ולגירושם, כפי שהסיקו חוקרים ובלשנים[דרוש מקור: מי?] משמותיו בשפות שונות: בערבית, שם הצמח הוא **פיג'ן** (فيجن), משמע "שד"[דרוש מקור]; יהודי תימן קוראים לו **שד'אב**, משמע "שד בו"[דרוש מקור]; ובמרוקו קוראים לו **רוטה** (או רודא), על שמו הלטיני, Ruta. לעיתים מוזכר הפיגם כבעל סגולות להרחקת עין הרע ושלל מחלות.

גם בתלמוד נזכר הפגם: "אמר רב ספרא האי עינבתא פרוונקא דמלאכא דמותא היא מאי אסותא **טיגנא בדובשא** או כרפסא בטילייא" (פירוש: העיניב- שליח של מלאך המוות הוא. מה רפואתו? - **טיגנא** בדבש וכרפס בטוליא-מין יין חריף) מפרש רש"י: "טיגנא בדובשא - עשב הנקרא **רוד"א** בלע"ז ושוחקים אותו עם הדבש"

שימושים
-------

הצמח משמש במספר תרופות עממיות. במדינות ערב נהוג לטפל בכאבי אוזניים באמצעות חימום שמן זית עם ענפי הצמח, וטפטופו לתוך האוזן הכואבת.

תגובה אלרגית
------------

חשיפת העור למוהל הצמח בשילוב קרינת השמש עלולה לגרום לגירוי קשה ולהופעת שלפוחיות, תופעה המכונה פיטו-פוטו-דרמטיטיס(אנ'). הגורמים לכך הם חומרים מקבוצת הפסוראלנים, המצויים במוהל הצמח, אשר מגבירים את רגישות העור לקרינה על-סגולה. תופעה זו שכיחה יותר אצל אנשים שעורם בהיר.

מינים קרובים
------------

המין **פיגם ריחני** (*Ruta graveolens*) גדל בר באירופה, ונפוץ כצמח גינון בכל העולם. הוא דומה בתכונותיו לפיגם המצוי.

קישורים חיצוניים
----------------

ויקישיתוף מדיה וקבצים בנושא **פיגם מצוי** בוויקישיתוף
* פיגם מצוי, באתר ITIS (באנגלית)
* פיגם מצוי, באתר NCBI (באנגלית)
* פיגם מצוי, באתר האנציקלופדיה של החיים (באנגלית)
* פיגם מצוי, באתר צמח השדה
* פיגם מצוי, באתר צמחיית ישראל ברשת
* פיגם מצוי, באתר Tropicos (באנגלית)
* פיגם מצוי, באתר GBIF (באנגלית)
* פיגם מצוי, באתר The Plant List (באנגלית)
* פיגם מצוי, באתר IPNI (באנגלית)
**קנידוגלניס מקרוצפלוס** (שם מדעי: ***Cnidoglanis macrocephalus***) הוא מין של דג גרם ממשפחת השפמיתיים. הוא חי בטבע באוסטרליה ובניגוד למרבית השפמנונאים הוא יכול לחיות במי ים. דג זה הוא המין היחיד בסוגו.

הדג מצוי לאורך החופים של מזרח אוסטרליה מחוף "Main Beach" בקווינסלנד עד ל-"Jervis Bay" בניו סאות' ויילס, דרך "Kingston SE" שבאוסטרליה הדרומית, איי Houtman Abrolhos, אוסטרליה המערבית ובטסמניה ולרוב הוא מצוי לאורך המים הרדודים במים צלולים חוליים או במים עכורים יותר ולרוב על סלעים או על מצע ערוגות אצות. הם מצויים גם בשפכי נהרות.

הדג מגיע לאורך 91 ס"מ ולמשקל של עד 2.5 ק"ג. הוא בעל זיזים חדים לאורך הסנפירים והחלק האחורי שלו רירי ונקי מסנפירים כמו צלופח. הקוצים שלו חדים ובתוכם ארס כואב מאוד, אם כי אינו קטלני. אין מרפא לארס אך אפשר לשטוף את האזור הנגוע במים רותחים, אשר ממיסים את רוב הארס וגורמים לדנטורציה.

הדג ישחה גם ביום אך הוא פעיל בעיקר בלילה, אז הוא מחפש על הקרקעית סרטנים, אמפיפודים, פראונים, תולעים רב-זיפיות, רכיכות ים (צדפות וחלזונות), אצות וזבל. הצעירים ניזונים בעיקר מחסילונים ולעיתים גם מדגיגים. הדג עצמו יכול להיטרף בידי דגים גדולים יותר או עופות ימיים כמו קורמורנים או שקנאי אוסטרלי.

קישורים חיצוניים
----------------

ויקישיתוף מדיה וקבצים בנושא **קנידוגלניס מקרוצפלוס** בוויקישיתוף
* קנידוגלניס מקרוצפלוס, באתר ITIS (באנגלית)
* קנידוגלניס מקרוצפלוס, באתר NCBI (באנגלית)
* קנידוגלניס מקרוצפלוס, באתר FishBase (באנגלית)
* קנידוגלניס מקרוצפלוס, באתר GBIF (באנגלית)

הערות שוליים
------------

1. ↑  קנידוגלניס מקרוצפלוס באתר הרשימה האדומה של IUCN
**לואיס סילבי "לואי" זמפריני** (**Louis Silvie "Louie" Zamperini**;‏ 26 בינואר 1917 – 2 ביולי 2014) היה שבוי מלחמה אמריקאי ממלחמת העולם השנייה, מטיף נוצרי, ורץ למרחקים אולימפיים.

זמפריני ייצג את ארצות הברית באולימפיאדת ברלין שהתקיימה בשנת 1936 בריצת 5000 מטר וסיים במקום השמיני.

בשנת 1941 התגייס לחילות האוויר של צבא ארצות הברית ושימש כמטילן במטוס B-24 ליברייטור. בעת שהיו זמפריני וצוותו במשימת חיפוש מטוס אמריקני שנעלם, התרסק מטוסם בעצמו. לאחר שנסחף במימי האוקיינוס במשך 47 ימים, נחת על אחד מאיי מרשל שהיו בשליטה יפנית. זמפריני נלקח למחנה שבויים ביפן שם עונה.

ביוגרפיה שכתבה לורה הילנברנד על זמפריני בשם **בלתי שביר**, בוימה על ידי אנג'לינה ג'ולי לסרט לא נשבר.

ילדותו
------

לואי נולד ב-26 בינואר 1917 באוליאן שבניו יורק לאנטוני זמפריני וללואיז דוסי, ילידי ורונה שבאיטליה. אחיו הגדול פיט ואחיותיו הצעירות וירג'יניה וסילביה. לאחר שחלה לואי בן השנתיים בדלקת ריאות, עקרה משפחת זמפריני בעצת רופא ילדים לקליפורניה, שבה מזג האוויר החמים היטיב עמו, והתיישבה בעיירה טורנס.

קריירה אולימפית
---------------

לואי ייצג את ארצות הברית במשחקים האולימפיים של-1936 בברלין שבגרמניה הנאצית. הישג בולט שלו נרשם בריצת 5000 מטר כאשר סיים במקום השמיני. לואי משך את תשומת לבו של היטלר בזכות הקפת הסיום המהירה שלו.

במלחמת העולם השנייה
-------------------

במלחמת העולם השנייה, התגייס לואי לחיל האוויר האמריקני שם היה למטילן. באחת המשימות שאליו נשלח לחפש מטוס שאבד באוקיינוס ולחלץ את הצוות שהיה בו, מטוסו אף הוא התרסק בלב ים. רק שלושה נצלו בהתרסקות ושהו במשך 47 ימים, ניזונים מדגים שתפסו וממי גשם ששתו. אחד מחבריו לטיס נפטר, וסירת ההצלה נסחפה אל חופי איי מרשל שהיו בשליטה של האימפריה היפנית. לואי וחברו ראסל אלן פיליפס ("פיל") נשלחו למחנה, בו עונו, ולאחר מכן הופרדו כאשר הגיעו לטוקיו. לואי הגיע למחנה שבויים בטוקיו, שעליו פיקד רב-טוראי מוטסוהירו וטאנבה שכינויו היה "הציפור". לאחר תקופה ממושכת, קודם מפקד המחנה ועזב למחנה אחר, לשם נשלח לאחר מכן גם לואי. לואי הפגין כוח סיבולת יוצא דופן, ועמד בכל העינויים.
ב-1945 שוחרר לואי וחזר לארצות הברית אחרי המלחמה, שם זכה בעיטורים אחדים.

לאחר המלחמה
-----------

לאחר המלחמה התחתן לואיס עם בחירת ליבו סינתיה אפלווייט ונולדו להם בת ובן. כמו כן הוא גם שמר על קשר טוב עם חברו פיליפס למשך זמן רב. לואי הגשים לבסוף את חלומו לשוב ולרוץ באולימפיאדה ורץ עם הלפיד האולימפי בגיל 80 ביפן. בנוסף הוא קיים את הבטחתו בעת שנסחף בלב ים עם סירתו, ולבסוף הפך לנוצרי אדוק.

מותו
----

לואיס נפטר כאשר הוא בן 97 בשנת 2014 בקליפורניה, והספיק לראות גרסה מוקדמת של הסרט "לא נשבר", המספר את קורות חייו, שביימה אנג'לינה ג'ולי.

קישורים חיצוניים
----------------

ויקישיתוף מדיה וקבצים בנושא **לואי זמפריני** בוויקישיתוף
* 

* אתר האינטרנט הרשמי של לואי זמפריני (באנגלית)

* לואי זמפריני, באתר olympedia.org

* לואי זמפריני, באתר התאחדות האתלטיקה הבין-לאומית

* לואי זמפריני, באתר Track and Field (גברים)
* לואי זמפריני, באתר "Find a Grave" (באנגלית)

הערות שוליים
------------

1. ↑  ראו: .

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007499169805171
* BIBSYS: 11073415
* BnF: cb16214123f (data)
* CANTIC: a12264593
* GND: 118636162
* World Athletics: 14557776
* ISNI: 0000 0000 8119 5700
* LCCN: n96074244
* LNB: 000221417
* NDL: 001228620
* NKC: ola2011669672
* NTA: 341543667
* SNAC: w6t54jvb
* SUDOC: 147794463
* VIAF: 40171687
* WorldCat: lccn-n96074244

 |
**מאי דיין** (נולדה ב-14 במאי 1994) היא כדורסלנית ישראלית, המשחקת בעמדת רכזת/קלעית בקבוצת מכבי בנות אשדוד מליגת העל.

ביוגרפיה
--------

דיין גדלה והתחנכה באשדוד ושיחקה כדורסל מגיל צעיר במחלקת הילדות והנערות של מכבי בנות אשדוד. דיין הייתה רכזת מובילה ונבחרה לחמישיית העונה בליגה לנערות (2009), תגלית העונה בנערות א' (2010) ושחקנית העונה בנערות ב' (2010). דיין הגיעה לשיא כשקלעה 41 נקודות! עם הנערות של אשדוד במשחק חוץ בירושלים בשנת 2012.

### בקבוצה בוגרת

מעונת 2011/12 השתייכה דיין לסגל הקבוצה הבוגרת, אך קיבלה דקות מועטות ולא השתלבה ברוטציה במהלך המשחקים.
במהלך עונת 2012/13 שיחקה בקולג' בקבוצה של אוניברסיטת טמפל (NCAA) וקלעה שלוש פעמים 8 נקודות נגד מונטנה, קנט סטייט ופן. בסך הכל השתתפה ב-30 משחקים ופתחה בחמישייה 6 פעמים.

בעונת 2013/14 החלה לשחק בליגת העל בקבוצת הפועל ראשון לציון. בעונת 2014/15 שיחקה באליצור חולון.

בעונת 2015/16 החלה לשחק בקבוצת בנות הרצליה למשך שתי עונות.
בעונת 2017/18 שיחקה דיין בקבוצת בני יהודה ובעונת 2018/19 שיחקה בקבוצת מכבי רעננה, בה רשמה ממוצעים של 8.6 נקודות, 2.3 ריבאונדים ו-1.8 אסיסטים ב-27 דקות למשחק.

בעונת 2019/20 חזרה לקבוצת בנות הרצליה לעונה אחת. בתחילת עונת 2020/2021 חזרה הביתה למכבי בנות אשדוד ומונתה לקפטנית הקבוצה.

### נבחרת ישראל

דיין שיחקה כרכזת מובילה בנבחרות לכל אורך הדרך. בנבחרת הקדטיות, בנערות, בעתודה ובנבחרת ישראל למשחקי המכביה העשרים בשנת 2017. בשנת 2020 זומנה דיין לראשונה לסגל הנבחרת הבוגרת.

קישורים חיצוניים
----------------

* פרופיל השחקנית באתר מנהלת ליגת העל בכדורסל נשים
* ליאור ברטל, ‏מאי דיין קפטנית מכבי אשדוד: "עבר יותר מדי זמן, רוצות להחזיר את האליפות הביתה", באתר דבר העובדים בארץ ישראל, 6 באפריל 2022

הערות שוליים
------------

1. ↑  מערכת, ‏משחקיה הבאים של הנבחרת: בבועה בוולנסיה, באתר ONE‏, ‏8 באוקטובר 2020.
**מרחבים - חברה לחנוך ותרבות (חל"צ)** (או בקיצור "מרחבים") היא חברה לתועלת הציבור של התנועה הקיבוצית שהוקמה ב-1968 על ידי הקיבוץ המאוחד. מרחבים הוקמה כדי לקדם תרבות, חינוך ופעילויות נוער וקהילה לאור ערכי התנועה הקיבוצית וביניהם ציונות, הגשמה, שוויון וצדק חברתי. מטה מרחבים יושב ברמת אפעל.

לפי אתר מפתח התקציב של הסדנא לידע ציבורי, מרחבים מהווה "הארגון הוותיק ביותר בתחום הפעילות החברתית בכל הארץ".

פעילות תנועת בינה
-----------------

בתחילת 1996 הוקמה בינה - התנועה ליהדות חברתית ומרבית פעילותה התבצעה על ידי מרחבים. ב-2021 הוחלט על שינוי המבנה הניהולי.

עד 2024, פעלה מרחבים תחת מיתוג משותף עם בינ"ה והפעילה את התוכניות: מכינת בינ"ה-מרחבים, שנת שירות בינ"ה-מרחבים והמכינה החצי שנתית מסבח"ה-מרחבים.

ב-2024 הוחלט על שינוי המיתוג והיפרדות בין בינ"ה למרחבים.

הקמת תוכניות מנהיגות
--------------------

בינואר 2024, החליטה מרחבים להקים את מכינת דרור, מכינת לציונות וצדק חברתי. המכינה צפויה להיפתח בשנת הפעילות תשפ"ה בשלוחה בגוש דן בסגנון של "קיבוץ בלב העיר". ערכיה של המכינה יישאבו מלקחי ה-7 באוקטובר ומלחמת חרבות ברזל, מערכי התנועה הקיבוצית ומהגבורה של יישובי הנגב המערבי.

בשנות ה-2000 המאוחרות הוקמה במרחבים מכינת מסבח"ה - מסע בחברה הישראלית, מכינה חצי-שנתית נודדת. למכינה כ-40 חניכים על בסיס שנתי. מכינת מסבח"ה ממשיכה לפעול כמכינה נודדת וצפויה לגדול לכ-80 חניכים בשנת הפעילות תשפ"ה.

מרחבים הכריזה כי פניה לפתוח עוד תוכניות חינוך ופיתוח מנהיגות במהלך שנת 2024.

פעילויות אחרות
--------------

מרחבים מסייעת גם במימון והפעלה של הנוער הציוני, החלוץ למרחב, המקהלה הקיבוצית ועוד מספר תוכניות חינוך ותרבות.

לקריאה נוספת
------------

* רעיון וכסף - רוח וחומר: הסיפור של קרן הקיבוץ המאוחד, יעקב זק (1999), הוצאת הקיבוץ המאוחד

קישורים חיצוניים
----------------

* אתר מכינת דרור
* אתר מכינת מסבח"ה
* מרחבים - חברה לחנוך ותרבות, באתר "גיידסטאר ישראל"

הערות שוליים
------------

1. ↑  הסדנא לידע ציבורי, מפתח התקציב - מרחבים חברה לחנוך ותרבות (חל״צ), באתר מפתח התקציב
2. ↑  מרחיבים בינ"ה, באתר התנועה הקיבוצית
3. ↑  מתוך אתר מכינת דרור -
4. ↑  התנועה הקיבוצית הקימה מכינת קד"צ חדשה "דרור – מרחבים", באתר התנועה הקיבוצית
5. ↑  מתוך אתר מסבח"ה -
**פיליס ג'ורג'** (באנגלית: **Phyllis George**;‏ 25 ביוני 1949 – 14 במאי 2020) הייתה דוגמנית ומגישת ספורט אמריקאית.

ביוגרפיה
--------

ג'ורג' נולדה בדנטון, שבטקסס, היא למדה שלוש שנים באוניברסיטת צפון טקסס (אנ') ולאחר מכן עברה ללמוד באוניברסיטה הנוצרית של טקסס (אנ') עקב כך שהאוניברסיטה העניקה מלגות למלכות יופי.

ב-1969 היא השתתפה לראשונה בתחרות מיס טקסס כמיס דנטון ושם הייתה מקום רביעי, בשנה שלאחר מכן התמודדה כמיס דאלאס בתחרות של מיס טקסס והפעם הייתה במקום הראשון.

באותה שנה נבחרה למיס אמריקה בתחרות הארצית, הארגון הפמיניסטי "Women's liberation movement" ביצע מחאה אודות התחרות.

באוגוסט 1971 היא ביקרה בווייטנאם ביחד עם מתמודדות נוספות במיס אמריקה, הם עבדו ביחד עם ארגון הצדקה "United Service Organizations".

במסגרת כהונתה כמיס אמריקה היא התארחה במספר תוכניות אירוח בטלוויזיה.

ב-1974 החלה לשמש כשדרנית ספורט בערוץ הספורט של CBS, בשנה לאחר מכן הצטרפה לצוות התוכנית "The NFL Today" והיא שידרה ממשחקי ה-NFL.

כאשת עסקים היא פתחה ב-2003 את העסק "Phyllis George Beauty", קו לשיווק מוצרי קוסמטיקה וקרמים לעור.

היא לקחה חלק בכתיבה של מספר ספרים.

בין 1977–1978 היא הייתה נשואה למפיק ההוליוודי רוברט אוונס.

ב-1979 נישאה לפוליטיקאי ג'ון י. בראון ג'וניור, באותה שנה הוא נבחר למושל קנטקי, כתוצאה מכך היא שימשה בין 1979–1983 כגברת הראשונה של קנטקי.

נפטרה ב-14 במאי 2020 בלקסינגטון מסיבוכים של פוליציטמיה.

קישורים חיצוניים
----------------

ויקישיתוף מדיה וקבצים בנושא **פיליס ג'ורג'** בוויקישיתוף

* Don Maines, Return of the Original

הערות שוליים
------------

1. ↑  Deborah Yetter, Phyllis George, former Kentucky first lady and Miss America, dies at 70, The Courier-Journal, ‏17 במאי 2020 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007379310005171
* ISNI: 0000 0000 2607 6549
* LCCN: n83021244
* SNAC: w6xd28cb
* VIAF: 8754155
* WorldCat: lccn-n83021244

 |
קערות שונות מסוגי מתכת וגדלים שונים
קערה במקדש בודהיסטי בקיוטו, יפן
**קערה טיבטית** או **קערה מזמרת** (באנגלית: **Singing Bowl**) היא סוג של פעמון הפוך, כלומר פעמון העומד על כרית (או כף היד) במקום להיות תלוי מלמעלה. לרוב מפיקים צליל מפעמוני קערה באמצעות הקשה בפטיש או מוט עץ, אך ניתן גם לנגן עליהם על ידי כיחוך העץ בתנועה מעגלית סביב פתחן.

קערות פעמון משמשות בתרגולים בודהיסטים רבים בכל רחבי מזרח אסיה, ובמיוחד בהימלאיה, בסין וביפן, ומשמשות למדיטציה, מוזיקה, רפואה אלטרנטיבית והרגעה. הן קשורות באופן הדוק לפעמונים דקורטיביים אשר נוצרו לאורך דרך המשי מהמזרח הקרוב ועד למערב אסיה [דרוש מקור].
כיום הן מיוצרות בעיקר בנפאל, הודו, יפן, סין וקוריאה. [דרוש מקור]

אופי הצליל
----------

צליל הקערה מושפע מ:

* החומר ממנו עשוי המוט (מתכת, עץ או עץ עטוף בקטיפה)
* החומר ממנו עשויה הקערה
* ממדי הקערה
* טכניקת הצלצול

### טכניקות צלצול

את צליל הקערה ניתן להפיק הן **בהקשה** והן באמצעות **סיבוב של מוט** על שפתי הקערה.

### דוגמאות לצלילים שונים

| הדגמות צלילים |
| --- |
| טכניקת הצלצול | תצלום | קוטר הקערה (באינצ'ים) | צליל (לשמיעה הקישו על החצים) |
| הקשה |  | 11 |  |
|  | 4.5 |  |
| סיבוב מוט |  | 4.5 |  |
|

ראו גם
------

* רפואה אלטרנטיבית
* גונג

קישורים חיצוניים
----------------

ויקישיתוף מדיה וקבצים בנושא **קערות טיבטיות** בוויקישיתוף
* וידאו לימוד טכניקת סיבוב המוט בקערה הטיבטית ב-YouTube (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007534905805171
* BnF: cb144240165 (data)
* GND: 4517523-8
* LCCN: sh2002002862
* MusicBrainz: 01571d2e-c4a0-4544-86d2-b289ef837498
* NKC: ph214667

 |
הרב **יצחק בנימין וולף** (נפטר בכ"ח בחשוון ה'תמ"ז, נובמבר 1686) היה רב יהודי־גרמני, שימש כרבן של לנדסברג, מחוז פמרן (אנ') וערי המארק, ובהמשך העיר ברלין ומדינת קורמרק (אנ'), וכן סלוצק ואוליקה. נודע גם בספרו "נחלת בנימין". כונה בפי בני דורו: "ר' וואלף ב"ר ליפמאן".

ביוגרפיה
--------

נולד לרב אליעזר ליפמאן אשכנזי, למשפחה מיוחסת. אחיו רבי אברהם ברלין שימש כרבה של העיר ברלין. למד אצל רבי יצחק אב בית דין פוזנא, שהעריכו באופן מיוחד.

שימש כרבה של לנדסברג על הלך בדרום מערב בוואריה שבגרמניה, מחוז פמרן (אנ') וערי המארק, והחל מאביב ה'תמ"ה (1685) כרבה של ברלין ומדינת קורמרק (אנ'). לאחר מכן, כיהן ברבנות בפולין בסלוצק, ובאוליקה בווהלין. בין תלמידיו: הרב דוד אופנהיים מפראג.

על ספרו **נחלת בנימין** – ביאור על מצוות עשה ומצוות לא תעשה – שהוציא לאור בצעירותו (אמסטרדם ה'תמ"ב), כתב החיד"א כי "מספר זה נראה כי גדול כוח בקיאותו והשערתו" (**שם הגדולים**, מערכת ספרים ט, כו), אולם הוסיף כי יש המבקרים את הקדמת הספר. רבי יאיר חיים בכרך (מחבר שו"ת **חוות יאיר**) שיבח את הספר וכתב עליו: "עיני ראו ולא זר את גדלו וידו החזקה, מעשה תקפו וגבורתו בספרו הגדול והנורא". הספר צוטט בחיבורים שונים, ונדפס בשנית בהוסיאטין בשנת ה'תרס"ז.

ספר נוסף שהדפיס הוא **חידושי רבי יצחק בנימין וואלף על מסכת בבא מציעא** (פרנקפורט על האודר ה'תמ"ו).

הרב וולף נפטר בצעירותו ביום כ"ח בחשוון ה'תמ"ז (נובמבר 1686) ונטמן בסלוצק לצד שמאל של הרב הקודם לו בסלוצק ר' נחום קצנלנבוגן.

### משפחתו

נישא לאסתר (נפטרה בכ"ב בטבת ה'תנ"ד). בניו הם ר' אליעזר ליפמן אב"ד העיר קובלנץ, ר' אהרן אב"ד הערים ברלין ופרנקפורט על האודר (נפטר בא' באב ה'תפ"א), וכן בן נוסף בשם ישראל חיים שנפטר על פניו. בתו הינדה נישאה לרב יחיאל מיכל חסיד רבה של ברלין. בת נוספת, בילה, נישאה לר' יוסף מאיר שאף הוא שימש ברבנות. אחיו היה יהודי החצר יוסט ליבמן, שעזר לו כלכלית בהדפסת ספרו.

לקריאה נוספת
------------

* אליעזר לאנדסהוט, **תולדות אנשי השם**, ברלין ה'תרמ"ד, עמ' 1–4
* **שו"ת נשאל דוד** לרב דוד אופנהיים (תלמידו), מהדורת מכון חתם סופר בעריכת יצחק דוב פעלד, ירושלים תשל"ה, מפתח השמות עמ' רנא-רנב

הערות שוליים
------------

1. ↑  יצחק בנימין זאב, מלנדסברג, **נחלת בנימין**, ‏אמשטרדם תמב, באתר היברובוקס
2. ↑  ראו לדוגמה: הרב יחיאל היילפרין, **ספר הליקוטים** א, ירושלים תשס"ו, מבוא עמ' 27; ועוד על הספר מאת הרב יוסף מורדוך, בתוך: **מן הגנזים**, כרך ז, תשע"ו, עמ' קמח
3. ↑  יצחק בנימין זאב, מלנדסברג, **נחלת בנימין**, ‏הוסיאטין תרסז, באתר היברובוקס

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007310583305171
* LCCN: nr94013609
* VIAF: 298510602
* WorldCat (עם VIAF): 298510602

 |
**הפרשת נתרן יחסית**  (באנגלית: **Fractional excretion of sodium** או **FENa**) היא נוסחה ברפואה המשמשת לחישוב אחוז הנתרן, שהופרש בשתן, ביחס לכמות הנתרן שסוננה על ידי הכליה. הנוסחה משמשת לבירור הגורמים לאי ספיקת כליות חריפה.

הבסיס התאורטי
-------------

שיווי המשקל (הומאוסטזיס) של הנוזלים בגוף תלוי ביכולת של הכליה לקבוע איזה מומס יופרש בכליה. 
**כמות** המומס המופרש היא תלוי שלשה משתנים.

1. קצב הסינון, המתרחש בפקעית, כפי שהיא הנגזרת של קצב הסינון הכלייתי - GFR והריכוז של אותו מומס בפלזמה.
2. קצב הספיגה של אותו מומס באבובית הכליה.
3. קצב ההפרשה של אותו מומס באבובית הכליה

במקרה זה המומס הוא נתרן אך החישוב רלוונטי לכל אלקטרוליט ומומס אחר הקיים בגוף האדם. 
החישוב הבסיסי של כמות המומס הוא 
(כמות המומס שסונן בפקעית + כמות המומס שהופרש באבובית) - כמות המומס שנספג באבובית = **לכמות** החומר שהופרש. 
בפועל החישוב הזה ישתנה בין כל מומס שכן לכל מומס יש את הדינמיקה שלו בתוך הכליה. 

על כן כאשר מחשבים את הדרך בה הכליה מתנהלת עם מומס מסוים יש להתחשב ביחס בין כמות המומס שעברה סינון לכמות המומס שהופיע בפועל בשתן.

הנוסחה במקרה בו המומס הוא נתרן - FeNa
-------------------------------------

FeNa = (כמות הנתרן בשתן X כמות הקריאטינין בדם) / (כמות הנתרן בדם X כמות הקראטנין בשתן) 
את כל הערכים יש לחשב במ"ג/ד"ל ולהכפיל ב 100 על מנת לקבל אחוז. 

הסיבה שהקראטנין נכנס למשוואה היא שהיחס בין כמות הקראטנין בדם לכמות הקראטנין בשתן מביאה אותנו לחישוב קצב הסינון הכלייתי או ה GFR

השימוש במשוואה והבנת התוצאה
---------------------------

ניתן לחלק את הסיבות לאי ספיקת כליות חריפה לשלוש
1. סיבות פרה-רנאליות. קרי המחלה הבסיסית איננה בכליה, אך ירידה בנפח התוך כלי ופגיעה באספקת הדם לכליה גורמת לפגיעה בתפקוד הכלייתי בשל[דרושה הבהרה]. 
2. סיבות רנאליות - מחלה שמקורה בכליה עצמה שכעת באה לידי ביטוי באי ספיקת כליות חריפה. 
3. סיבה פוסט-רנאלית - לרוב חסימה מכנית של דרכי השתן. 
במקרים בהם רוצים להבדיל בין סיבה פרה-רנאלית לרנאלית נוכל להשתמש בנוסחה[דרושה הבהרה]. 

ערך קטן מ 1% מדגים שני דברים, ראשית שהיכולת של הכליה לספוג מחדש את הנתרן שמורה, ושנית שלגוף יש חוסר בנוזלים ולכן ישנה ספיגה מוגברת של נתרן חזרה לגוף על מנת להגדיל את כמות הנוזלים. ועל כן במקרה כזה מדובר באי ספיקת כליות ממקור פרה-רנאלי או PRE RENAL AZOTEMIA דוגמת אי ספיקת לב, התייבשות, והלם תת-נפחי. 
ערך גדול מ 1% מדגים את שני הצדדים ההפוכים של אותו המטבע. ייתכן ויכולת הספיגה של נתרן נפגעה - כמו בעת מתן סוגים מסוימים של תרופות משתנות ושלא קיים חוסר בכמות הנוזל התוך כלית, ועל כן המקור לאי ספיקת הכליות הוא כליית או RENAL AZOTEMIA.[דרושה הבהרה]
גאורגיה—רוסיה (26 במרץ 2007)
**נבחרת רוסיה ברוגבי** (ברוסית: **Сборная России по регби**), המכונה "**הדובים"**, מנוהלת על ידי פדרציית הרוגבי הרוסית (RUR). הנבחרת מדורגת במקום 20 בדירוג העולמי. מייצגת את רוסיה בתחרויות בינלאומיות של רוגבי יוניון, בהן גביע העולם ברוגבי.

היסטוריה
--------

משחק בכורה הראשון שלה כנבחרת רוסיה היה נגד קבוצת הרוגבי הבריטית ה"הברברים" במוסקבה ביוני 1992. רוסיה מדורגת בדרג 2 על ידי איגוד הרוגבי העולמי. התחרות הבינלאומית הסדירה של הנבחרת היא אליפות רוגבי אירופה - המכונה לעיתים שש האומות B. בנוסף, הנבחרת משתתפת בטורנירי קיץ הכוללים את גביע האומות, גביע צ'רצ'יל וטורנירים בינלאומיים אחרים.

רוסיה התמודדה בגביע העולם הראשון שלה (RWC) בניו זילנד בשנת 2011, לאחר שהעפילה לאירופה 2 דרך סיום המקום השני שלה בטורניר ENC בעונת 2009/10. רוסיה שיחקה בדרג ג' וסיימה במקום החמישי וקלעה נקודה אחת. קמפייני ההעפלה הקודמים לא היו מוצלחים. הנבחרת גם ניסתה ללא הצלחה להעפיל לגביעי הרוגבי 1995 ו-1999. הם מתמודדים בגביע העולם ביפן אחרי שהעפילה לאירופה 1 כתוצאה מהדחת ספרד, רומניה ובלגיה.

בפברואר 2021 סיימה את טורניר אליפות אירופה במקום החמישי.

|  |  |  |
| --- | --- | --- |
| 





**מדי בית קודמים**
 | 





**מדי חוץ קודמים**
 |  |

גביע העולם ברוגבי
-----------------

| גביע העולם |  | מוקדמות גביע העולם |
| --- | --- | --- |
| שנה | הישג | מ | נ | ת | ה | נ"ז | נ"ח | מ | נ | ת | ה | נ"ז | נ"ח |
| 1987 | *לא השתתפה* | *-* |
| 1991 | *לא השתתפה* | *-* |
| 1995 | *לא העפילה* | 4 | 3 | 0 | 1 | 125 | 49 |
| 1999 | 4 | 1 | 0 | 3 | 85 | 92 |
| 2003 | *לא העפילה* | 6 | 5 | 0 | 1 | 176 | 114 |
| 2007 | *לא העפילה* | 14 | 6 | 1 | 7 | 382 | 323 |
| 2011 | שלב הבתים | 4 | 0 | 0 | 4 | 57 | 196 | 10 | 7 | 1 | 2 | 291 | 175 |
| 2015 | *לא העפילה* | 12 | 7 | 0 | 5 | 269 | 300 |
| 2019 | שלב הבתים | 1 | 0 | 0 | 1 | 10 | 30 | 10 | 4 | 0 | 6 | 249 | 201 |
| **סה"כ** | **2/9** | **5** | **0** | **0** | **5** | **67** | **226** | **50** | **29** | **2** | **19** | **1328** | **1053** |

קישורים חיצוניים
----------------

ויקישיתוף מדיה וקבצים בנושא **נבחרת רוסיה ברוגבי** בוויקישיתוף
* 

* אתר האינטרנט הרשמי של נבחרת רוסיה ברוגבי (ברוסית)
* נבחרת רוסיה ברוגבי, ברשת החברתית אקס (טוויטר)
* פדרציית הרוגבי של רוסיה - האתר הרשמי (ברוסית)

הערות שוליים
------------

1. ↑  "Archived copy". אורכב מ-המקור ב-2012-10-15. נבדק ב-2017-07-26. `{{cite web}}`:  (עזרה)
**מוחמד סעיד א-סחף** (בערבית: **محمد سعيد الصحاف**; נולד ב-30 ביולי 1937) הוא פוליטיקאי ודיפלומט עיראקי אשר שימש כשר החוץ בממשלתו של סדאם חוסיין בין השנים 1992–2001. עם זאת, הוא התפרסם יותר כשר ההסברה וכדובר מפלגת הבעת' במהלך מלחמת עיראק. הופעותיו הססגוניות בטלוויזיה הפכו אותו לדמות ידועה במערב, והוא זכה לכינויים "בגדאד בוב" ו"קומי עלי".

ביוגרפיה
--------

א-סחף נולד באל-חלה, למשפחה ערבית שיעית. הוא למד עיתונאות באוניברסיטת בגדאד, וסיים תואר שני בספרות אנגלית. הוא תכנן להיות מורה לאנגלית, לפני שהצטרף למפלגת הבעת' ב-1963. בראשית ימיו של שלטון הבעת' בעיראק, הוא שימש כאחד מדוברי המפלגה בטלוויזיה העיראקית.

הוא שימש כשגריר עיראק בשוודיה, בורמה, באיטליה ובאו"ם, לפני שב-1992 חזר לעיראק לכהן כשר החוץ. באפריל 2001 הודח מתפקיד שר החוץ מסיבות לא ברורות. יש המצביעים על כך שהישגיו בתפקיד היו פחות מספקים משל קודמו, טארק עזיז. אולם יש הטוענים שהדחתו הגיעה בעקבות סכסוך בינו לבין עודאי חוסיין, בנו של סדאם.

לאחר סילוקו מתפקיד שר החוץ, הוא הועבר לתפקיד שר ההסברה. שנתיים לאחר כניסתו לתפקיד, החלה הפלישה הבינלאומית לעיראק. מתוקף תפקידו, א-סחף מסר תדרוכים יומיים לתקשורת העיראקית. הוא הדהד את המסרים של סדאם ומפלגת הבעת', ומסר דיווחים שקריים על ניצחונות עיראקיים במלחמה. בין היתר, הוא טען שחיילים אמריקניים "מתאבדים במאות" על אדמת עיראק. הוא טען שהטנקים האמריקניים עוד לא הגיעו לבגדאד, למרות שהם נמצאו במרחק של כמה מאות מטרים ממסיבת העיתונאים שלו. ברקע דבריו ניתן היה לשמוע את הדי הפיצוצים והיריות. הופעתו האחרונה בתפקיד הייתה ב-8 באפריל, אז טען שהאמריקנים "הולכים להיכנע או להישרף בטנקים שלהם. הם ייכנעו, הם אלה שייכנעו".

הופעותיו הססגוניות משכו תשומת לב רבה במערב. הוא נודע בכינויים "בגדאד בוב" ו"קומי עלי". הוא הופיע על חולצות טריקו, קריקטורות ואביזרים אחרים.

ב-25 ביוני 2003 דיווח העיתון הבריטי "דיילי מירור" כי א-סחף נתפס על ידי חיילי הקואליציה במחסום דרכים בבגדאד. הדיווח לא אושר על ידי רשויות הצבא והוכחש על ידי משפחתו של א-סחף באמצעות הטלוויזיה של אבו דאבי. למחרת הקליט א-סחף ראיון לערוץ החדשות אל-ערביה שבסיסו בדובאי. על פי הדיווחים, הוא קיבל סכום של 200,000 דולר עבור הראיון, שבמהלכו הוא נראה מסוגר מאוד, בניגוד לדמות הבומבסטית שהקרין במהלך המלחמה. רבות מהתשובות שלו כללו "כן" או "לא" פשוטים.

מאוחר יותר הסגיר את עצמו א-סחף לצבא ארצות הברית. הוא נחקר ושוחרר במהרה לאחר שנקבע שלא לקח חלק בזוועות שביצע משטר סדאם.

במרץ 2008 דווח ב"טיימס" כי א-סחף מתגורר באיחוד האמירויות.

קישורים חיצוניים
----------------

ויקישיתוף מדיה וקבצים בנושא **מוחמד סעיד א-סחאף** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**

הערות שוליים
------------

1. ↑  "Comical Ali gets job as TV pundit"
2. ↑  Crucible of Power: A History of American Foreign Relations from 1897
3. ↑  "We Love the Iraqi Information Minister"
4. ↑  "Report: U.S. Bags 'Baghdad Bob'"
5. ↑  "Ex-Iraqi Information Minister Could Be a TV Star"
6. ↑  "'Baghdad Bob' and His Ridiculous, True Predictions"
7. ↑  "Where are they now? Comical Ali, Rageh Omaar and Private Jessica Lynch"
**ראקים באקלס** (באנגלית: **Rakeem Buckles**; נולד ב-15 בנובמבר 1990) הוא כדורסלן אמריקאי, המשחק בעמדת הפאוור פורוורד והסנטר בדרבצ'ני מליגת העל ההונגרית.

קריירה
------

באקלס שיחק שלוש עונות באוניברסיטת לואיוויל החל משנת 2009, עם ממוצע של 4.6 נקודות ו-4.2 ריבאונדים למשחק. באקלס החמיץ מחצית מעונתו האחרונה במכללה בעקבות פציעה. בשנת 2012, עבר באקלס לאוניברסיטת פלורידה הבינלאומית אך נאלץ להפסיד עונה שלמה בעקבות התקנון של חוקי הליגה. בעונתו היחידה במכללה, סיים עם ממוצעים של 13.7 נקודות ו-8.6 ריבאונדים למשחק.

בשנת 2014, לאחר שלא נבחר בדראפט ה-NBA, החל לשחק באקלס באוברטווארט גאנרס האוסטרית. באקלס שיחק עונה אחת בקבוצה והעמיד ממוצעים של 14.8 נקודות ו-7.9 ריבאונדים למשחק.

בשנת 2015, חתם באקלס ב-NPC רייטי האיטלקית מהליגה דואה. הוא שיחק בה עונה אחת והעמיד ממוצעים של 12.9 נקודות ו-8.7 ריבאונדים למשחק.

באוגוסט 2016 חתם ברסטה פכטה מהליגה הגרמנית, אך נחתך באוקטובר לאחר שבחמישה משחקים העמיד ממוצע של 2 נקודות בלבד למשחק. לאחר מכן חתם בקובוט קובולה הפינית, שם סיים את העונה עם ממוצעים של 14.5 נקודות ו-9.5 ריבאונדים למשחק.

ביוני 2017 חתם באקלס בליל מטרופול הצרפתית מהליגה הצרפתית השנייה. בעונתו הראשונה בקבוצה העמיד ממוצעים של 12.9 נקודות ו-6.7 ריבאונדים למשחק.

ב-4 באוגוסט 2019 חתם באקלס בהפועל חיפה הישראלית, אשר שיחקה באותה עונה בליגה הלאומית. באקלס העמיד ממוצעים של 17.7 נקודות ו-9.5 ריבאונדים, מה שסייע לקבוצתו לעלות לליגת העל. בעקבות היכולת הטובה בעונה החולפת, ב-26 ביולי 2020, האריך באקלס את חוזהו בשנתיים נוספות. בתום העונה למרות שהיה חתום לעונה נוספת, שוחרר באקלס מהקבוצה.

ב-2021 שיחק באקלס בITU איסטנבול הטורקית.

ב-2022 חזר לישראל וחתם במכבי ראשון לציון מהליגה הלאומית.

קישורים חיצוניים
----------------

* פרופיל, באתר Sports-Reference
* פרופיל, באתר eurobasket

הערות שוליים
------------

1. ↑  כפיר חודרה, ‏ראקים באקלס חתם בהפועל חיפה עד תום העונה, באתר ONE‏, 4 באוגוסט 2019
2. ↑  כפיר אדר, ‏ראקים באקלס חתם בהפועל חיפה לשנתיים נוספות, באתר ONE‏, 26 ביולי 2020
3. ↑  מכבי ראשל"צ הודיעה על החתמתו של באקלס, באתר ONE‏, 25 ביולי 2022
**ת'אד קוקרן** (באנגלית: **Thad Cochran**;‏ 7 בדצמבר 1937 — 30 במאי 2019) היה פוליטיקאי אמריקאי חבר המפלגה הרפובליקנית. כיהן כסנאטור מטעם מדינת מיסיסיפי מאז 1978 ועד 2018 וכיו"ר ועדת ההקצבות של הסנאט מינואר 2015. ב-5 במרץ 2018 הודיע על התפטרותו מהסנאט בחודש לאחר מכן, לאחר כהונה של 39 שנים.

ביוגרפיה
--------

קוקרן נולד בעיירה פונטוטוק שבמיסיסיפי. ב-1959 סיים תואר ראשון בפסיכולוגיה ובמדע המדינה באוניברסיטת מיסיסיפי. הוא התנדב לתוכנית שירות המילואים של צי ארצות הברית וסיים קורס קצינים בבית הספר למשפטים של הצי בניופורט שברוד איילנד. שירת במשך שנה וחצי, עד ינואר 1961, כקצין המשפטים של הסיירת הכבדה USS MACON וכמוסמך לקצין משמרת. הוא השלים שנתיים של שירות צבאי במטה מחוזי של הצי בניו אורלינס. ב-1965 סיים תואר במשפטים באוניברסיטת מיסיסיפי. במהלך התואר זכה למלגה מטעם רוטרי ללימודים באוניברסיטת דבלין שבאירלנד. במהלך חופשות הקיץ שירת בצי האמריקאי כמרצה בבית הספר לקצינים וקודם לדרגת לוטננט. בתום לימודי המשפטים עבד במשרד עורכי הדין Watkins & Eager שבג'קסון והפך לשותף לאחר שנתיים וחצי.

ב-1972 נבחר לנציג המחוז הרביעי בבית הנבחרים של ארצות הברית. שימש חבר ועדת התשתיות והתחבורה בבית הנבחרים ונבחר לכהונות נוספות ב-1974 וב-1976 כשהוא זוכה ברוב של 76%.

ב-1978 זכה בבחירות לסנאט של ארצות הברית. ניצח גם בבחירות לכהונות נוספות ב-1984, 1990, 1996, 2002, 2008 וב-2014. במערכת הבחירות ב-2014 נתקל בהתמודדות קשה בבחירות המקדימות של המפלגה הרפובליקנית, מול מועמד תנועת מסיבת התה כריס מקדניאל, וניצח רק בסיבוב השני ברוב של 51%. במהלך הבחירות היה נתון לביקורת מצד יריבו על רומן שניהל כביכול עם עוזרתו הפוליטית בשעה שרעייתו גוססת, במהלך הקמפיין פרצו מספר מתומכי מקדניאל לבית האבות בו אושפזה רעייתו של קוקרן וצילמו אותה כשהיא על ערש דווי. בבחירות הכלליות זכה ב-60% מקולות המצביעים.

קוקרן כיהן כראש הוועידה הרפובליקנית בסנאט השנים 1991 עד 1997. בשנים 2003 עד 2005 כיהן כיו"ר ועדת החקלאות של הסנאט. משנת 2015 כיהן כיו"ר ועדת ההקצבות, כמו כן כיהן כחבר בוועדת החקלאות, התזונה והיערנות וכחבר בוועדת הכללים והמינהל של הסנאט. היה בסוף כהונתו הסנאטור השלישי מבחינת הוותק בסנאט לאחר פטריק ליהי ואורין האץ'.

בשנת 1964 נישא לרוז קלייטון שנפטרה בדצמבר 2014. לזוג שני ילדים. במאי 2015 נישא לקיי וובר ששימשה במשך שנים עוזרתו בסנאט.

נפטר ב-30 במאי 2019.

קישורים חיצוניים
----------------

ויקישיתוף מדיה וקבצים בנושא **ת'אד קוקרן** בוויקישיתוף
* ת'אד קוקרן, ברשת החברתית אקס (טוויטר)
* ת'אד קוקרן, סרטונים בערוץ היוטיוב
* ת'אד קוקרן, באתר אנציקלופדיה בריטניקה (באנגלית)
* ת'אד קוקרן באתר הסנאט
* אתר הבחירות של ת'אד קוקרן
* ת'אד קוקרן באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  Three more arrested over photo of Sen. Thad Cochran’s wife, אתר msnbc.com, ‏22 ביוני 2014
2. ↑  Thad Cochran marries longtime aide, ‏CNN, ‏ 26 במאי 2015

|  |  |
| --- | --- |
| בקרת זהויות עריכת הנתון בוויקינתונים | 
* GND: 170404870
* ISNI: 0000 0000 8330 6670
* LCCN: n82100916
* NARA: 10569646
* SNAC: w6fc30tj
* US Congress: C000567
* VIAF: 118003524
* WorldCat: lccn-n82100916

 |
**בריגדיר גנרל** (Brigadier General) היא הנמוכה מדרגות הפיקוד של קצינים גנרלים (General Officer) בארצות אחדות. הדרגה היא מעל דרגת קולונל (Colonel) ומתחת לדרגת מייג'ור גנרל (Major General).

מקורה של הדרגה הוא בצבאות אירופה, כאשר "בריגדיר גנרל" או בקיצור ה"בריגדיר" פיקד על "בריגדה" (חטיבה) בשדה הקרב. הדרגה התקבלה בעולם הרחב ובמאה ה-18 אומצה בארצות הברית ובמדינות חבר העמים הבריטי.

במדינות חבר העמים הבריטי הדרגה המקבילה היא "בריגדיר" (Brigadier) בעוד שבמעט ארצות אחרות, כגון ברזיל, משתמשים בדרגה "מייג'ור גנרל" כדרגה מקבילה.

בצבא הגנה לישראל הדרגה של בריגדיר גנרל מקבילה לדרגת תת-אלוף (על אף שבפועל מפקד חטיבה בצה"ל הוא קצין בדרגת אלוף-משנה), והיא הדרגה השלישית בחשיבותה, לאחר רב-אלוף ואלוף. מתחת לדרגת תת-אלוף באה דרגת אלוף-משנה.

סימולי דרגה בצבאות שונים
------------------------

* צבא אוסטרליה - בריגדירצבא אוסטרליה - בריגדיר
* צבא איטליה - גֶ'נֶרָלֶה די בריגטהצבא איטליה - גֶ'נֶרָלֶה די בריגטה
* צבא איראן - سرتیپ (סארטיפ)צבא איראן - سرتیپ (סארטיפ)
* חיל האוויר של ארצות הברית - בריגדיר ג'נרלחיל האוויר של ארצות הברית - בריגדיר ג'נרל
* הצבא הבריטי - בריגדירהצבא הבריטי - בריגדיר
* בונדסוור - בריגָדֶה-גנרלבונדסוור - בריגָדֶה-גנרל
* צבא יוון - Ταξίαρχος (טאקסיארחוס)צבא יוון - Ταξίαρχος (טאקסיארחוס)
* צבא מצרים - عميد (עמיד)צבא מצרים - عميد (עמיד)
* צה"ל - תת-אלוףצה"ל - תת-אלוף
* צבא פולין - גנרל בריגדיצבא פולין - גנרל בריגדי
* הכוחות המזוינים של ספרד - חֶנֶרָל דה בריגדההכוחות המזוינים של ספרד - חֶנֶרָל דה בריגדה
* צבא סרביה - בריגדני גנרלצבא סרביה - בריגדני גנרל
* צבא צרפת - ז'נרל דה בריגָדֶה [מש]צבא צרפת - ז'נרל דה בריגָדֶה [מש]
* צבא רומניה - גנרל דה בריגדהצבא רומניה - גנרל דה בריגדה

ראו גם
------

* דרגות בצה"ל
* גנרל
* דרגות הכוחות המזוינים של ארצות הברית

קישורים חיצוניים
----------------

ויקישיתוף מדיה וקבצים בנושא **בריגדיר גנרל** בוויקישיתוף
טייס הניסוי צ'אק ייגר ליד המטוס הניסיוני בל X-1, שנועד לבחינת טכנולוגיות חדישות בתחום התעופה וחצה לראשונה את מחסום הקול, מטייסי הניסוי הידועים ביותר בעולם.
טייס הניסוי הוגו מרום במטוס פוגה מגיסטר שהורכב בישראל על ידי התעשייה האווירית (1960)
**טייס ניסוי** הוא טייס המטיס כלי טיס חדשים, כאלה שנערך בהם שינוי, או כלי טיס בשלב האבטיפוס, בטיסת ניסוי, על מנת לבחון אותם או מכלולים חדשים שהותקנו בהם, לקבוע אם הם עומדים בדרישות ולהפעיל מכשור צב"ד. בשל העובדה שהתנהגותו של כלי הטיס באוויר לא נבחנה עד תום ובשל העובדה שטיסות המבחן נערכות פעמים רבות במתארים קיצוניים, התאונות מרובות ולפעמים קטלניות ולפיכך נחשב המקצוע למסוכן ביותר. טייסי ניסוי מועסקים אצל יצרני מטוסים, חילות אוויר וחברות תעופה אזרחיות. בנוסף, מטיסים טייסי ניסוי כלי טיס ניסיוניים, שלא נועדו לשירות, אלא לבחינת טכנולוגיות חדשניות ויש הפעילים גם בתחום האווירובטיקה (טיסות ראווה).

טייסי ניסוי הם טייסים מנוסים, לאחר שעות טיסה מעשיות רבות, לרוב בעלי הכשרה של מהנדסי אווירונאוטיקה והכשרה בתחומי הפעלת ציוד אוויוני, אמצעי לחימה ותקשורת, היכרות עמוקה עם נושא הבטיחות ויכולת אלתור ותגובה מהירה במקרה של תקלה.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **טייסי ניסוי** |

* תיאור המשרה (באנגלית)
* אגודת טייסי הניסוי (באנגלית)
* בית הספר הבריטי האימפריאלי לטייסי ניסוי (באנגלית)
* בית הספר האמריקאי הלאומי לטייסי ניסוי (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007534323005171
* BnF: cb12198431s (data)
* GND: 4219358-8
* LCCN: sh88001895

 |
פירוש נוסף ערך זה עוסק בכדורגלן בני סכנין. אם התכוונתם לכדורגלן הפועל ירושלים בעבר, ראו עלי עות'מאן (בלם).

**עלי עות'מאן** (בערבית: **علي عثمان**; נולד ב-8 בפברואר 1987) הוא כדורגלן ערבי-ישראלי המשחק בעמדות המגן הימני והקשר האחורי בקבוצת אחווה כפר מנדא.

קריירה
------

עות'מאן גדל במחלקת הנוער של בני סכנין, ועבר דרך הקבוצות הצעירות השונות של המועדון. הוא החל את דרכו בתפקיד הקשר אך כשהגיע לקבוצת הנוער הוסט לעמדת המגן הימני. בעונת 2004/2005 ערך עות'מאן את הופעת הבכורה שלו בקבוצה הבוגרת של בני סכנין, במשחק מול מ.ס. אשדוד בגביע הטוטו. בעונה זו ובשנתיים הבאות הוא המשיך לשחק בעיקר בקבוצת הנוער. לקראת סיום עונת 2006/2007, תחת המאמן אלישע לוי, הפך עות'מאן לשחקן קבוע בקבוצה הבוגרת, אך שימש בעיקר כשחקן מחליף. בעונת 2008/2009, תחת הדרכתו של המאמן ערן קוליק שהגיע לקבוצה באמצע העונה, עשה עות'מאן את התקדמותו הגדולה, והפגין יכולת מרשימה שהפכה אותו לאחד מטובי המגנים בליגת העל. הוא שיחק ב-31 משחקי ליגה בעונה זו, ובישל פעם אחת.

בספטמבר 2009 עבר עות'מאן למכבי חיפה ששילמה עבורו כחצי מיליון דולר, והוא חתם לשלוש שנים במועדון עם אופציה לשנתיים נוספות. בעקבות החתימה, השתתף עות'מאן עם מכבי חיפה בשלב הבתים של ליגת האלופות באותה עונה, והחל לתפקד לעיתים גם כקשר אחורי. במאי 2010 זומן עלי עות'מאן לראשונה לנבחרת ישראל, וערך את הופעת הבכורה שלו במשחק ידידות מול נבחרת אורוגוואי. את הופעתו השנייה והאחרונה במדי הנבחרת ערך כעבור ארבעה ימים במשחק ידידות מול נבחרת צ'ילה.

במכבי חיפה סבל עות'מאן מפציעות וקיבל מעט דקות משחק, וב-25 ביוני 2012 הושאל לעונה אחת לבני סכנין. בתום תקופת ההשאלה שוחרר ממכבי חיפה וחתם על חוזה חדש בסכנין. בעונת 2015/2016 כבש ארבעה שערי ליגה. בתום עונת 2018/2019 ירד עם הקבוצה לליגה הלאומית.

ביוני 2021 חתם בהפועל קלנסווה. בינואר 2022 הצטרף לאיחוד בני שפרעם.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams

הערות שוליים
------------

1. ↑  איציק יצחקי‏, עלי עות'מאן חתם ל-3 שנים במכבי חיפה, באתר וואלה!‏, 31 באוגוסט 2009
2. ↑  יעל שחרור, אימון בכורה לפרננדז, שכטר: "הוא שחקן מוכשר", באתר ynet, 18 במאי 2010
3. ↑  דורון בן דור, ‏לאחר חמש שעות של מו"מ, עות'מאן חתם בסכנין, באתר ONE‏, 25 ביוני 2012
4. ↑  מיכאל וייסרמן, ‏‏עובר לליגה ב': עלי עותמאן חתם בהפועל קלנסווה, באתר ספורט1, 26 ביוני 2021
פירוש נוסף ערך זה עוסק ברכס הרים במרכז אירופה. אם התכוונתם לחבל ארץ בצ'כוסלובקיה, ראו חבל הסודטים.הרי הינשוף (Góry Sowie)
ה**סוּדֶטִים** (בצ'כית ובפולנית: **Sudety**, צ'כית: *Krkonošsko-jesenická subprovincie*, "סוּדֶטִי"; בגרמנית: **Sudeten**, "סודֶטֶן") הם רכס הרים במרכז אירופה, הנמתח ממזרח גרמניה עד פולין וצ'כיה. ההר הגבוה ביותר ברכס הוא הר סניאז'קה (Sněžka / Śnieżka / Schneekoppe) שבהרי קרקונושה, בגבול פולין–צ'כיה, וגובהו 1,602 מטרים.

בתחילת המאה ה-21 החלה זרימת התיירים להרי קרקונושה לגדול באופן משמעותי, בעיקר בתחום תיירות הסקי.

אטימולוגיה
----------

השם "סודטים" נגזר מהשם "*Sudeti montes*", ליטון של השם "*Soudeta ore*" שבספרו של תלמי מאמצע המאה ה-2, "גאוגרפיה" (כרך ב', פרק 10), אשר מתייחס להרי צפון צ'כיה של היום. תלמי מציין כי הם נמצאים מעל יער גַּבְּרֶטָה, מה שממקם אותם בחבל הסודטים. השם היווני הוא במין נייטרלי (רבים), אולם "הרים" בלטינית הוא בזכר-רבים, ומכאן "Sudeti". הגרסה הלטינית היא קרוב לוודאי חידוש משכילי, שכן היא אינה נתמכת במקורות מן הספרות הלטינית הקלאסית.

משמעות השם אינה ידועה. לפי גזירה היפותטית אחת, פירושו "הרים של חזירי בר" (הצעה הנשענת על המילה ההודו-אירופית "סוּ-", שפירושה חזיר). לפי אטימולוגיה עדיפה אולי, השם נגזר מהמילה הלטינית sudis (וברבים sudes), "שדרה", אשר עשויה להתפרש כמתייחסת לשטח קוצני.

היסטוריה
--------

פרק זה לוקה בחסר. אנא תרמו לוויקיפדיה והשלימו אותו. 
 ערך מורחב – **גירוש גרמנים בתום מלחמת העולם השנייה**

חלוקה משנית
-----------

פרק זה לוקה בחסר. אנא תרמו לוויקיפדיה והשלימו אותו.

ראו גם
------

* חבל הסודטים

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **סודטים** |

* מפה פיזית שבה מודגשים הסודטים (באנגלית)
* סודטים, באתר אנציקלופדיה בריטניקה (באנגלית)
* סודטים, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007543849205171
* BnF: cb12050334m (data)
* GND: 4118871-8
* LCCN: sh85129622
* NKC: ge192271
* VIAF: 239935387
* WorldCat (עם VIAF): 239935387

 |
היי fak

סוגי מפרטים
-----------

קיימים מפרטים שונים לפי גדלים וחומרים: עוביים של מפרטים נע לרוב בין 0.5 מ"מ ל-2 מ"מ. הם יכולים להיות עשויים ממגוון חומרים, ביניהם פלסטיק, סיבי פחמן, טרטקס, קרן, שנהב, שריון צב, עץ או מתכת. סוג המפרט תלוי בכלי שבו מנגנים: מפרטי גיטרות אקוסטיות יהיו לרוב דקים וגמישים. בגיטרות חשמליות נעשה שימוש נרחב יותר במפרטים עבים יותר שיהיו עשויים מפלסטיק, טרטקס או סיבי פחם. מפרטי גיטרה בס הם לרוב עבים יותר, בהתאם למיתריה של גיטרת הבס, שהם העבים ביותר.

שיטת הנגינה
-----------

את המפרט נהוג להחזיק בין שתי אצבעות בלבד: האגודל והאצבע המורה. את היד המנגנת מניחים על המיתרים (או מעליהם, תלוי מה מנגנים) מעל תיבת התהודה או מעל הפיקאפים בגיטרה החשמלית או גיטרת הבאס. על המיתר פורטים עם קצהו של המפרט. המפרט עצמו, מונח במקביל למיתר, או מוטה מעט באלכסון (אך עדיין יושב ליד המיתר).

השיטה המקובלת לשימוש במפרט היא פריטה לסירוגין (alternate picking) - פריטה למטה ולמעלה לסירוגין על פי הפעמות בתיבה- שיטה המאפשרת להגיע למהירויות נגינה גבוהות. השיטה נמצאת בשימוש נגני העוד והמנדולינה כבר מעל לאלף שנה. עם התפתחות טכניקת הנגינה בגיטרה חשמלית, גם נגני כלי זה אימצו את השיטה.

מפרטים וגיטרה
-------------

שימוש במפרט לנגינה על בנג'ו.
הצורך בשימוש במפרט תלוי בסוג הגיטרה ובסגנון הנגינה. כך, למשל, נהוג בשנים האחרונות לעשות שימוש במפרט בעת הנגינה בגיטרה חשמלית, במטרה לתת לנגינה גוון "מחוספס" (או "מלוכלך") יותר, או כדי לאפשר נגינה מהירה במיוחד (כמו למשל נגינה מהירה על סולמות ותבניות תווים, או "סוויפים" - נגינה מהירה במיוחד של תבניות תווים על ידי החלקת המפרט על גבי מספר מיתרים ברצף). במהלך שנות השבעים והשמונים, שיא ימי פריחתה של הגיטרה החשמלית ברוק ובפיוז'ן, פיתחו וירטואוזים רבים טכניקות מורכבות לייעול השימוש במפרט.

בנגינה בגיטרה הקלאסית, לעומת זאת, נהוג בדרך כלל לפרוט באמצעות האצבעות והציפורניים, מאחר שהשימוש במפרט אינו מאפשר פוליפוניה, הנדרשת עבור מרבית היצירות לגיטרה קלאסית.
במוזיקת הפלמנקו לדוגמה, נחשבת הנגינה במפרט לנחותה והנגן נדרש לגדל את ציפורניו.

על אף כי נהוג לנגן בגיטרת בס עם האצבעות, ישנם גם בסיסטים אשר משתמשים במפרט (לרוב השימוש באצבעות/מפרט תלוי בסגנון המוזיקה).

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **מפרט** |
| ויקישיתוף תמונות ומדיה בוויקישיתוף: **מפרט** |

|  |  |
| --- | --- |
| בקרת זהויות עריכת הנתון בוויקינתונים | 
* GND: 4404220-6

 |
**תחנת הכוח בג'נין** היא תחנת כוח בהקמה מצפון לג'נין ובסמוך למוקייבלה שתספק חשמל לרוב תושבי נפת ג'נין וצפון הרשות הפלסטינית.

היסטוריה
--------

עוד בפברואר 2011 פורסם כי הממשלה בוחנת להתיר לקבוצת משקיעים פלסטינים להקים תחנת כוח שתהיה מופעלת בעזרת גז טבעי ותבנה באזור ג'נין בהשקעה של כרבע מיליארד דולר, מלבד זאת דווח כי גם יזמי התוכנית מנהלים משא ומתן על בעלי השליטה במאגר תמר על מנת לרכוש מהם גז טבעי שיוכל להפעיל את התחנה, כבר לפני פרסום זה קבוצת Palestine Power Generation קיבלה זיכיון מהרשות הפלסטינית להקמת וכן להפעלה של תחנת כוח שתוקם באזור ג'נין.

במרץ 2015 בוטל חוזה בין אבנר, רציו ודלק קידוחים לחברת PPGC, בחוזה סוכם כי החברות יספקו לחברה PPGC, גז ממאגר לוויתן בעזרת רכישה של כ-BCM 4.75 של גז טבעי לתקופה בת כ-20 שנים, לטענת השותפויות ביטול החוזה נובע בעקבות אי התקיימות תנאים שנקבעו בהסכם, אי קבלת אישור מרשות ההגבלים העסקיים וכן אי קבלת אישור רגולטוריים נוספים.

באפריל 2016, נתנה ממשלת ישראל אישור עקרוני להקמת התחנה, שתהיה תחנת חשמל ראשונה בגדה המערבית, התחנה תבנה באזור התעשייה של ג'נין ובסמוך למעבר גלבוע ופורסם כי התחנה תספק כ-450 מגה וואט לתושבי הרשות כאשר תפעל בתפוקה מלאה, התחנה תעבוד דרך צינור גז שיחבר בין התחנה למאגר לוויתן והעבודות על התחנה צפויות להסתיים תוך כ-4 שנים אך קיים סיכוי שבשלב הראשוני של פעילות התחנה היא לא תחובר לשדה הגז בעקבות עיכובים במתווה הגז, קיים תכנון כי בעתיד הרחוק התחנה תוכל לקבל את הגז ממאגר הגז שנמצא מול חופי רצועת עזה, מאגר מרין, התועלת הכלכלית לפלסטינים בהקמת התחנה היא גדולה ומשמעותה היא מתן אפשרות להוספת כ-1,000 מקומות עבודה חדשים ברשות הפלסטינים ואף תאפשר לחסוף כ-40 מיליון דולר בשנה, את המימון להקמת התחנה יממנו מקורות מהרשות וגם מקורות זרים.

התפתחות נוספת בעניין התחנה התרחשה שנה לאחר מכן, בנובמבר 2017 פורסם כי החברות ששולטות במאגר לוויתן, חברת נובל אנרג'י, רציו ודלק מנהלות מגעים לחתימת חוזה לאספקת גז לרשות הפלסטינית אשר רוצה להשתמש בו על מנת להפעיל את תחנת הכוח שעתידה לקום בג'נין, מלבדם גם נציגים מטעם הבנק העולמי משתתפים במשא ומתן והם אף נפגשו מספר פעמים במהלך המשא ומתן עם בכירים ממשרד האנרגיה הישראלי וכן משרד החוץ הישראלי על מנת לעדכן אותם בהתפתחויות במשא ומתן, לישראל יש אינטרס רב לקדם את הקמת התחנה מאחר שלרשות יש חוב של 1.5 מיליארד שקלים חדשים לחברת החשמל והקמת תחנת כוח עצמאית תאפשר לסקטור הפרטי להתמודד עם סוגיית תשלום חסר מבלי לערב את המדינה באותו עניין.

קישורים חיצוניים
----------------

* אתר למנויים בלבד הגר שיזף, הרשות מגנה תוכנית ישראלית לפיתוח החשמל בגדה: נועדה לבסס ריבונות על אדמותינו, באתר הארץ, 20 בפברואר 2020
* מלחמה על עתיד הישוב מוקייבלה, באתר מועצה אזורית גלבוע, ‏13 באוקטובר 2019

הערות שוליים
------------

1. ↑  לילך ויסמן, ‏יוזמה פלסטינית: תחנת כוח שתופעל בגז מ"תמר", באתר גלובס, 28 בפברואר 2011
2. ↑  הלל קורן, ‏בוטל חוזה גז מ"לוויתן" ב-1.2 מיליארד דולר לחברה פלסטינית, באתר גלובס, 11 במרץ 2015
3. ↑  עמירם ברקת, ‏הרשות הפלסטינית בדרך לפתח את מאגר עזה מארין, באתר גלובס, 21 ביוני 2018
4. ↑  אליאור לוי, ישראל אישרה הקמת תחנת חשמל פלסטינית ראשונה בג'נין, באתר ynet, 12 באפריל 2016
5. ↑  ליאור גוטמן, שותפות לווייתן חידשה מגעים עם הרשות הפלסטינית לאספקת גז, באתר כלכליסט, 15 בנובמבר 2017